****

**ΕΝΗΜΕΡΩΤΙΚΟ ΣΗΜΕΙΩΜΑ**

**ΘΕΜΑ: «Υπογραφή μνημονίου συνεργασίας μεταξύ του ΚΕΘΙ και του Ανώτατου Εκπαιδευτικού Ιδρύματος «ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ» (ΔΙ.ΠΑ.Ε).**

Το Κέντρο Ερευνών για Θέματα Ισότητας συνεχίζοντας την υλοποίηση δράσεων με τις Επιτροπές Ισότητας των Φύλων των Ανώτατων Εκπαιδευτικών Ιδρυμάτων της χώρας, προχώρησε στην υπογραφή Μνημονίου Συνεργασίας με το Διεθνές Πανεπιστήμιο της Ελλάδος (ΔΙ.ΠΑ.Ε.).

Η Πρόεδρος του ΚΕΘΙ, Δρ. Ελένη Ζενάκου καθώς και ο Πρύτανης του ΔΙ.ΠΑ.Ε. Καθηγητής Σταμάτιος Αγγελόπουλος συμφώνησαν να αναλάβουν και να προωθήσουν από κοινού σειρά δράσεων για την προώθηση και διασφάλιση της ουσιαστικής ισότητας των φύλων και την καταπολέμηση του σεξισμού, κυρίως στα ακαδημαϊκά ιδρύματα και γενικά για την εργασιακή στήριξη και συμβουλευτική ενδυνάμωση των φοιτητριών και γυναικών αποφοίτων του Πανεπιστημίου αναφορικά με τα εργασιακά τους δικαιώματα (με έμφαση σε θέματα έμφυλων διακρίσεων), με την οπτική του φύλου καθώς και προώθησή τους στην αγορά εργασίας.

Η υπογραφή του Μνημονίου Συνεργασίας πραγματοποιήθηκε το **Σάββατο 6 Σεπτεμβρίου 2025** και ώρα **14.00**, στο χώρο του περιπτέρου του Υ.ΚΟΙ.Σ.Ο. στην 89η Διεθνή Έκθεση Θεσσαλονίκης (ΔΕΘ), παρουσία της Υπουργού Κοινωνικής Συνοχής και Οικογένειας κας Δόμνας Μιχαηλίδου, Υφυπουργού Κοινωνικής Συνοχής και Οικογένειας αρμόδιας για Θέματα Ισότητας και Ανθρωπίνων Δικαιωμάτων κας Έλενας Ράπτη, της αντιπροέδρου του ΚΕΘΙ κας Αθανασίας Ξεπαπαδάκου και της Γενικής Γραμματέως Ισότητας και Ανθρωπίνων Δικαιωμάτων κας Κατερίνας Πατσογιάννη.